CELEX: 32010R0471
Language: fi
Date: 2010-05-31 00:00:00
Title: Komission asetus (EU) N:o 471/2010, annettu 31 päivänä toukokuuta 2010 , asetuksen (EY) N:o 1235/2008 muuttamisesta niitä kolmansia maita koskevan luettelon osalta, joista luonnonmukaisesti tuotettujen eräiden maataloustuotteiden on oltava peräisin, jotta niitä voidaan pitää kaupan unionissa  (ETA:n kannalta merkityksellinen teksti)

1.6.2010   
            
            
               FI
            
            
               Euroopan unionin virallinen lehti
            
            
               L 134/1
            
         KOMISSION ASETUS (EU) N:o 471/2010,
   annettu 31 päivänä toukokuuta 2010,
   asetuksen (EY) N:o 1235/2008 muuttamisesta niitä kolmansia maita koskevan luettelon osalta, joista luonnonmukaisesti tuotettujen eräiden maataloustuotteiden on oltava peräisin, jotta niitä voidaan pitää kaupan unionissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 33 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 834/2007 33 artiklan 2 kohdan mukaisesti neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta 8 päivänä joulukuuta 2008 annetun komission asetuksen (EY) N:o 1235/2008 (2) liitteessä III on vahvistettu luettelo kolmansista maista, joiden luonnonmukaisen tuotannon tuotantojärjestelmä ja tarkastustoimenpiteet on hyväksytty vastaaviksi. Kolmansilta mailta viimeisimmän luettelon julkaisemisen jälkeen vastaanotetun uuden hakemuksen ja saatujen tietojen perusteella tietyt muutokset olisi otettava huomioon ja lisättävä tai sisällytettävä luetteloon.
            
         
               (2)
            
            
               Australian viranomaiset ovat ilmoittaneet komissiolle, että yhdessä sen tarkastuslaitoksista on tehty rakenneuudistus ja että kyseisen tarkastuslaitoksen nimi on muuttunut. Australian viranomaiset ovat antaneet komissiolle riittävät takeet siitä, että rakenneuudistuksen kohteena ollut tarkastuslaitos täyttää asetuksen (EY) N:o 1235/2008 8 artiklan 2 kohdassa vahvistetut perusteet.
            
         
               (3)
            
            
               Tiettyjä Japanista tuotuja maataloustuotteita pidetään tällä hetkellä unionissa kaupan asetuksen (EY) N:o 1235/2008 19 artiklassa säädettyjen siirtymäsäännösten nojalla. Japani on pyytänyt komissiolta maan sisällyttämistä mainitun asetuksen liitteessä III olevaan luetteloon ja toimittanut mainitun asetuksen 7 ja 8 artiklan mukaisesti edellytetyt tiedot. Näiden tietojen tarkastelun ja Japanin viranomaisten kanssa sen jälkeen käytyjen keskustelujen perusteella voidaan päätellä, että luonnonmukaista tuotantoa koskevat tuotanto- ja tarkastussäännöt kyseisessä maassa vastaavat asetuksessa (EY) N:o 834/2007 vahvistettuja sääntöjä. Komissio on tehnyt tuotantosääntöjen ja tarkastustoimenpiteiden tosiasiallista soveltamista Japanissa koskevan tarkastuksen asetuksen (EY) N:o 834/2007 33 artiklan 2 kohdan mukaisesti. Komissio voi näin ollen sisällyttää Japanin asetuksen (EY) N:o 1235/2008 liitteessä III olevaan luetteloon.
            
         
               (4)
            
            
               Sen vuoksi asetusta (EY) N:o 1235/2008 olisi muutettava.
            
         
               (5)
            
            
               Tässä asetuksessa säädetyt toimenpiteet ovat luonnonmukaisen tuotannon sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1235/2008 liite III tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä toukokuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 189, 20.7.2007, s. 1.
   
      (2)  EUVL L 334, 12.12.2008, s. 25.
   
      LIITE
      Muutetaan asetuksen (EY) N:o 1235/2008 liite III seuraavasti:
      
                  1)
               
               
                  Korvataan Australiaa koskevan tekstin 5 kohdan neljäs luetelmakohta seuraavasti:
                  
                              ”—
                           
                           
                              NASAA Certified Organic (NCO), www.nasaa.com.au”;
                           
                        
            
                  2)
               
               
                  Lisätään Israelia koskevan tekstin jälkeen teksti seuraavasti:
                  ”JAPANI
                  1.   Tuoteluokat: 
                  
                              a)
                           
                           
                              jalostamattomat kasvinviljelytuotteet, kasvien lisäysaineisto ja siemenet;
                           
                        
                              b)
                           
                           
                              yhdestä tai useammasta kasviperäisestä ainesosasta koostuvat elintarvikkeina käytettävät jalostetut maataloustuotteet.
                           
                        2.   Alkuperä: luokan 1 a tuotteet ja luonnonmukaisesti tuotetut luokan 1 b tuotteiden ainesosat, jotka on kasvatettu Japanissa.
                  3.   Tuotantostandardit: Japanin luonnonmukaista kasvintuotantoa koskeva maatalousstandardi (maa-, metsä- ja kalatalousministeriön ilmoitus nro 1605, 27.10.2005), Japanin luomujalosteiden tuotantoa koskeva maatalousstandardi (maa-, metsä- ja kalatalousministeriön ilmoitus nro 1606, 27.10.2005).
                  4.   Toimivaltaiset viranomaiset: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html ja Food and Agricultural Materials Inspection Center (FAMIC), www.famic.go.jp
                  5.   Tarkastuslaitokset: 
                  
                              —
                           
                           
                              Hyogo prefectural Organic Agriculture Society (HOAS), www.hyoyuken.org
                           
                        
                              —
                           
                           
                              AFAS Certification Center Co., Ltd., www.afasseq.com
                           
                        
                              —
                           
                           
                              NPO Kagoshima Organic Agriculture Association, www.koaa.or.jp
                           
                        
                              —
                           
                           
                              Center of Japan Organic Farmers Group, www.yu-ki.or.jp
                           
                        
                              —
                           
                           
                              Japan Organic & Natural Foods Association, http://jona-japan.org/organic
                           
                        
                              —
                           
                           
                              Ecocert-QAI Japan Ltd., http://ecocert.qai.jp
                           
                        
                              —
                           
                           
                              Japan Certification Services, Inc., www.pure-foods.co.jp
                           
                        
                              —
                           
                           
                              OCIA Japan, www.ocia-jp.com
                           
                        
                              —
                           
                           
                              Overseas Merchandise Inspection Co., Ltd., www.omicnet.com/index.html.en
                           
                        
                              —
                           
                           
                              Organic Farming Promotion Association, www3.ocn.ne.jp/~yusuikyo
                           
                        
                              —
                           
                           
                              ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                           
                        
                              —
                           
                           
                              Environmentally Friendly Rice Network, www.epfnetwork.org/okome
                           
                        
                              —
                           
                           
                              Ooita Prefecture Organic Agricultural Research Center, www.d-b.ne.jp/oitayuki
                           
                        6.   Sertifikaatin myöntävät laitokset: katso 5 kohta.
                  7.   Luetteloon sisällyttämisen kesto: 30 päivään kesäkuuta 2013 saakka.”